  Майя Бывальцева 2017-тӥ арын Удмуртиын 657 сюрс квадрат метр улон инты пуктэмын (9 сюрс 979 патер). Валля арен ӵошатыса, со 1,1 процентлы тросгес, ивортэ Удмуртстат. Со пӧлысь 238,3 сюрс квадрат метр мында улон коркаос нимаз адямиосын пуктэмын. Одӥг улӥсьлы быдэ усись пуктэм улон интылэн быдӟалаезъя Удмуртия Приволжск федерал округын дасэтӥ инты басьтӥз (1 сюрс адямилы 433,1 квадрат метр). Нырысетӥ интыын Ульяновск улосвыл, отын кылем ар ӵоже котькуд сюрс адямилы 788 квадрат метр улон пуктэмын. Тегъёс: Ижкар Удмуртстат улонинты Удмуртия лэсьтськон лыдпусъёс  